b'\n_START_ARTICLE_\nSerhi Semenov\n_START_SECTION_\nArvokilpailut\n_START_PARAGRAPH_\nSemenov osallistui olympialaisiin ensimm\xc3\xa4ist\xc3\xa4 kertaa 2010. Tuolloin h\xc3\xa4n oli sprintiss\xc3\xa4 33., normaalimatkalla 52. ja takaa-ajossa 39. Semenov kilpaili vuonna 2011 Hanti-Mansijskin MM-kisoissa, joissa h\xc3\xa4nen paras henkil\xc3\xb6kohtainen sijoituksensa oli 15. tila takaa-ajosta. H\xc3\xa4n oli samoissa kisoissa mukana maansa pronssia voittaneessa viestijoukkueessa. Sot\xc5\xa1in olympialaisissa 2014 h\xc3\xa4n sijoittui normaalimatkalla yhdeks\xc3\xa4nneksi. Kontiolahden MM-kilpailuissa 2015 h\xc3\xa4n oli normaalimatkalla viides ja takaa-ajossa yhdestoista. Oslon MM-kilpailuissa 2016 h\xc3\xa4n sai pronssia sprintiss\xc3\xa4 sek\xc3\xa4 oli takaa-ajossa ja yhteisl\xc3\xa4hd\xc3\xb6ss\xc3\xa4 kahdeksas. Hochfilzenin MM-kilpailuissa 2017 h\xc3\xa4n sijoittui normaalimatkalla viidenneksi ja takaa-ajossa 15:nneksi.\n_START_SECTION_\nMaailmancup\n_START_PARAGRAPH_\nSemenov on kilpaillut maailmancupissa kaudesta 2009\xe2\x80\x932010 l\xc3\xa4htien. H\xc3\xa4n saavutti ensimm\xc3\xa4isen palkintosijansa oltuaan kolmas Sot\xc5\xa1in normaalimatkalla kaudella 2012\xe2\x80\x932013. H\xc3\xa4n voitti kaudella 2014\xe2\x80\x932015 normaalimatkojen maailmancupin sijoituttuaan toiseksi \xc3\x96stersundin ja kolmanneksi Holmenkollenin normaalimatkalla. Kaudella 2015\xe2\x80\x932016 h\xc3\xa4n oli kolmas Oslon MM-sprintiss\xc3\xa4. Kaudella 2016-2017 h\xc3\xa4n on ollut Anterselvan normaalikilpailussa kolmas.'